## Pravilnik o stavljanju na tržište poljoprivrednoga sad­nog materijala povrća

### NN 126/2007 (10.12.2007.), Pravilnik o stavljanju na tržište poljoprivrednoga sad­nog materijala povrća

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3601**

Na temelju članka 2. stavka 3., članka 4. stavka 4., članka 32. stavka 2. i 3.,
članka 33. stavka 6. i 7., članka 34. stavka 7., članka 35. stavka 4., članka
36. stavka 2., članka 38. stavka 5., članka 39. stavka 2. i 4., članka 40.
stavka 4., članka 41. stavka 6., članka 42. stavka 6., članka 43. stavka 5.,
članka 46. stavka 3., članka 47. stavka 8. članka 49. stavka 3. i članka 50.
stavka 4. Zakona o sjemenu, sadnom materijalu i priznavanju sorti
poljoprivrednog bilja (»Narodne novine«, broj 140/05) ministar poljoprivrede,
šumarstva i vodnoga gospodarstva donosi

## PRAVILNIK

### O STAVLJANJU NA TRŽIŠTE POLJOPRIVREDNOGA SADNOG MATERIJALA POVRĆA

OPĆE ODREDBE

*Sadržaj Pravilnika*
Članak 1.

Ovim Pravilnikom propisuju se vrste povrća koje se mogu certificirati i uvjeti
certifikacije poljoprivrednog sadnog materijala povrća (u daljnjem tekstu:
poljoprivredni sadni materijal); uvjeti u smislu autentičnosti sorte i podloge
te vegetativne razvijenosti i zdravstvenog stanja; uvjeti proizvodnje
poljoprivrednog sadnog materijala; uvjeti i postupak stručnog nadzora i nadzora
pod stručnom kontrolom; uvjeti za ovlašćivanje osoba za obavljanje nadzora;
uvjeti koje moraju ispunjavati dobavljači poljoprivrednog sadnog materijala;
nadzor rada laboratorija; sadržaj, oblik i način vođenja evidencije o izdanim
certifikatima o poljoprivrednom sadnom materijalu; način i uvjeti provođenja
naknadne kontrole za pojedine vrste bilja; način i uvjeti pakiranja, plombiranja
i označavanja poljoprivrednog sadnog materijala; uvjeti trgovine poljoprivrednog
sadnog materijala na veliko i malo; dokumenti koji prilikom uvoza obavezno prate
poljoprivredni sadni materijal i/ili se nalaze na pakiranju; uvjeti za uvoz i
stavljanje na tržište poljoprivrednog sadnog materijala u pogledu pakiranja,
plombiranja i označavanja te način vođenja evidencije.

Članak 2.

1) Odredbe ovog Pravilnika primjenjuju se na poljoprivredni sadni materijal,
osim sjemena, koji se stavlja na tržište.
2) Odredbe ovog Pravilnika primjenjuju se na rodove, vrste ili njihove hibride
navedene u Dodatku 3. koji je tiskan uz ovaj Pravilnik i njegov je sastavni dio.
3) Odredbe ovoga Pravilnika primjenjuju se i na podloge i druge dijelove biljaka
drugih rodova ili vrsta ili njihovih hibrida ako je ili će na njih biti
cijepljen materijal rodova, vrsta ili njihovih hibrida iz Dodatka 3. ovoga
Pravilnika.
4) Odredbe ovoga Pravilnika ne odnose se na poljoprivredni sadni materijal
namijenjen izvozu ako je identificiran kao takav i čuvan dovoljno izolirano.

POSEBNE ODREDBE

*Značenje izraza*
Članak 3.

U smislu ovog Pravilnika pojedini izrazi imaju sljedeće značenje:
1. *»poljoprivredni sadni materijal povrća«* je reprodukcijski sadni materijal
povrća i presadnice povrća namijenjene daljnjem umnažanju reprodukcijskog sadnog
materijala i konačnoj proizvod­nji povrća;
2. *»reprodukcijski sadni materijal povrća«* su dijelovi biljke i sav ostali
biljni materijal, uključivo podloge, namijenjeni za umnažanje i proizvodnju
povrća;
3. *»presadnice povrća«* su cijele biljke i nacijepljeni dijelovi kod cijepljenih
biljaka, namijenjene sadnji za proizvodnju povrća.

*Kategorije poljoprivrednog sadnog materijala*
Članak 4.

Za poljoprivredni sadni materijal u postupku certifikacije ne utvrđuju se
kategorije.

*Proizvodnja poljoprivrednog sadnog materijala*
Članak 5.

1) Poljoprivredni sadni materijal može proizvoditi pravna ili fizička osoba (u
daljnjem tekstu: dobavljač) koja je upisana i registrirana u Upisniku dobavljača
sadnog materijala (u daljnjem tekstu: Upisnik).
2) Dobavljač registriran za djelatnost proizvodnje poljoprivrednog sadnog
materijala mora voditi pisanu evidenciju na Obrascu broj 1. koji se nalazi u
Dodatku 5. koji je tiskan uz ovaj Pravilnik i njegov je sastavni dio.
3) Dobavljač registriran za djelatnost distribucije i prodaje poljoprivrednog
sadnog materijala mora voditi pisanu evidenciju na Obrascu broj 2. koji se
nalazi u Dodatku 5. ovoga Pravilnika.
4) Dobavljač registriran za djelatnost proizvodnje poljoprivrednog sadnog
materijala mora voditi pisanu evidenciju o zasnovanoj proizvodnji za
poljoprivredni sadni materijal koji se proizvodi za izvoz na Obrascu broj 3.
koji se nalazi u Dodatku 5. ovoga Pravilnika.
5) Poljoprivredni sadni materijal iz stavka 4. ovoga članka mora biti označen i
odvojen od ostale proizvodnje poljoprivrednog sadnog materijala povrća koja je
namijenjena stavljanju na tržište.
6) O podacima iz stavka 4. ovoga članka dobavljač mora izvijestiti fitosanitarnu
inspekciju i Zavod za sjemenarstvo i rasadničarstvo (u daljnjem tekstu: Zavod).
7) Uvjeti proizvodnje poljoprivrednog sadnog materijala tehnikom »in vitro«
propisani su u Dodatku 4. koji je tiskan uz ovaj Pravilnik i njegov je sastavni
dio.
8) Dobavljač sadnog materijala iz stavka 1. ovoga članka mora Zavodu dostaviti
plan godišnje proizvodnje najkasnije do 30. travnja tekuće godine ili u slučaju
bilja s više od jednog vegetacijskog ciklusa najmanje mjesec dana prije početka
proizvodnje.
9) Plan iz stavka 8. ovoga članka dostavlja se Zavodu na Obrascu 9. koji se
nalazi u Dodatku 5. ovoga Pravilnika.

Članak 6.

1) Dobavljač sadnog materijala kontinuirano mora poduzimati aktivnosti i voditi
evidencije u skladu sa člankom 33. stavkom 2. Zakona o sjemenu, sadnom
materijalu i priznavanju sorti poljoprivrednog bilja (u daljnjem tekstu:
Zakona).
2) Ako rezultat provjera ili drugi podaci dostupni dobavljačima otkrivaju
prisustvo jednog ili više štetnih organizama ili u količini većoj od dozvoljene
u skladu s posebnim propisom kojim se uređuje biljno zdravstvo, dobavljač će o
tome bez odgode obavijestiti fitosanitarnu inspekciju i provesti mjere koje ona
odredi ili druge potrebne mjere kako bi se smanjila opasnost od širenja štetnih
organizama.
3) Dobavljač je dužan voditi bilješke o svakoj pojavi štetnih organizama na
njegovim površinama i u njegovim prostorima te o svim mjerama koje je u vezi s
tim poduzeo.

Članak 7.

1) Nadzor dobavljača u provođenju odredbi članka 33. stavka 2. Zakona provodi
fitosanitarna inspekcija.
2) Nadzor iz stavka 1. ovoga članka fitosanitarna inspekcija obavlja u okviru
redovitih mjera nadzora dobavljača sadnog materijala koje se provode u skladu s
odredbama posebnih propisa o biljnom zdravstvu kojima se uređuje ispunjavanje
uvjeta za izdavanje biljnih putovnica.
3) U nadzoru iz stavka 2. ovoga članka fitosanitarna inspekcija će provjeriti i
da li je dobavljač upisan i registriran u Upisnik odnosno da li u trenutku
nadzora ispunjava sve uvjete da je upisan i registriran u Upisniku te će
provesti nadzor nad radom dobavljača i njihovih poslovnih prostora pri čemu
dobavljač mora:
a) voditi računa o kritičnim točkama proizvodnje koje mogu utjecati na kvalitetu
poljoprivrednog sadnog materijala, a posebno:
– koristiti kvalitetan poljoprivredni sadni materijal za početak proizvodnje,
– provoditi sjetvu, pikiranje, presađivanje poljoprivrednog sadnog materijala u
skladu s prihvaćenom praksom,
– proizvoditi poljoprivredni sadni materijal na način da ispunjava uvjete
utvrđene u propisima kojima je regulirano biljno zdravstvo,
– imati plan proizvodnje i pri tome koristi primjerene metode uzgoja,
– voditi opću brigu o nasadu,
– koristiti primjerene postupke umnažanja,
– koristiti primjerene postupke ubiranja poljoprivrednog sadnog materijala kao
finalnog proizvoda,
– primjenjivati nužne mjere higijene,
– primjenjivati prema potrebi mjere tretiranja poljoprivrednog sadnog materijala
sredstvima za zaštitu bilja,
– pakirati i označiti poljoprivredni sadni materijal u skladu s ovim
Pravilnikom,
– skladištiti poljoprivredni sadni materijal u primjernim uvjetima za očuvanje
kvalitete u skladu s ovim Pravilnikom,
– voditi brigu da se poljoprivredni sadni materijal prevozi na način da se očuva
njegova kvaliteta,
– voditi i čuvati administrativne zapise, u pisanom obliku ili zabilježene na
način da ih se ne može izbrisati, o poduzetim aktiv­nostima, zahtijevanim
mjerama, podacima koji se navode u stavcima 3., 4. i 5. ovoga članka i staviti
ih na raspolaganje odgovornom službenom tijelu. Obveza čuvanja ovih dokumenata
je najmanje godinu dana.
b) čuvati i voditi zapise kako bi za fitosanitarnu inspekciju imao na
raspolaganju cjelovite informacije o:
– prodaji poljoprivrednog sadnog materijala i ostalom što je namijenjeno za
skladištenje ili sadnju, za proizvodnju ili otpremu drugima; i
– kemijskim postupcima koji su primijenjeni tijekom procesa proizvodnje i o tome
mora čuvati dokumentaciju najmanje godinu dana;
c) biti osobno dostupan ili je dostupna druga ovlaštena osoba koja je uključena
u proizvodnju poljoprivrednog sadnog materijala i upoznata sa zdravstvenim
stanjem bilja, za vezu sa fitosanitarnom inspekcijom;
d) po potrebi i u odgovarajuće vrijeme provoditi vizualnu kontrolu
poljoprivrednog sadnog materijala na štetne organizme na način koji je dogovoren
s fitosanitarnom inspekcijom;
e) dopustiti pristup osobama koje predstavljaju nadležna tijela, a posebno u
svrhu inspekcijskog nadzora i/ili uzimanja uzoraka te dopustiti pristup
evidenciji i pripadajućim dokumentima iz točke b).
4) U cilju utvrđivanja i primjene metoda za praćenje i kontrolu kritičnih točaka
iz stavka 3. ovoga članka fitosanitarna inspekcija će nadzirati i pratiti
dobavljača kako bi se osiguralo da dobavljač kontinuirano provodi te metode,
pridajući posebnu pažnju:
a) raspoloživosti i stvarnoj uporabi metoda za provjeru svake od kritičnih
točaka iz stavka 3. podstavka a) ovoga članka;
b) pouzdanosti tih metoda;
c) njihovoj prikladnosti za procjenu sadržaja proizvodnje i dokumenata o
isporuci;
d) sposobnosti dobavljačevih djelatnika da izvrše kontrole.
5) U vezi sa uzimanjem uzoraka za analizu u ovlaštenom laboratoriju
fitosanitarna inspekcija će u provođenju nadzora iz stavka 2. ovoga članka
nadzirati i pratiti dobavljača kako bi se osiguralo da:
a) dobavljač uzima uzorke u različitim fazama procesa proiz­vodnje u skladu i
učestalošću koja je dogovorena sa fitosanitarnom inspekcijom,
b) su uzorci uzeti na tehnički ispravan način po statistički pouzdanoj metodi
pri čemu se mora voditi računa o vrsti analize koja će biti upotrijebljena,
c) je osoba koja uzima uzorke osposobljena za taj posao,
d) je analiza uzorka obavljena u laboratoriju koji je za to ovlašten.
6) U tijeku nadzora iz stavka 1. ovoga članka fitosanitarni inspektor zapisnički
će konstatirati da li dobavljač poljoprivrednog sadnog materijala udovoljava
uvjetima propisanim stavkom 3., 4. i 5. ovoga članka.

*Kvaliteta poljoprivrednog sadnog materijala*
Članak 8.

1) Poljoprivredni sadni materijal mora ispunjavati zahtjeve kvalitete koji su
propisani u Dodatku 1. koji je tiskan uz ovaj Pravilnik i njegov je sastavni
dio.
2) Kvaliteta poljoprivrednog sadnog materijala iz Dodatka 1. ovoga Pravilnika
utvrđuje se tijekom nadzora.

Članak 9.

1) Laboratorijskom analizom na prisutnost štetnih organizama provodi se po
potrebi dio kontrola kvalitete poljoprivrednog sadnog materijala u skladu sa
člankom 38. stavkom 1. Zakona.
2) Zavod provodi nadzor nad radom ovlaštenih laboratorija kontrolom ispunjavanja
uvjeta za upis u Upisnik laboratorija za kontrolu kvalitete poljoprivrednog
sadnog materijala (u daljnjem tekstu: Upisnik laboratorija) i kontrolom
postupaka laboratorijske analize.
3) Kontrolu postupka laboratorijske analize iz stavka 2. ovoga članka Zavod
provodi usporednom analizom istog uzorka biljnog materijala u nekoliko
ovlaštenih laboratorija u zemlji, u laboratoriju u inozemstvu ili u laboratoriju
znanstvene ustanove ukoliko taj laboratorij ispunjava uvjete za upis u Upisnik
laboratorija.
4) Ako Zavod u kontroli iz stavka 2. ovoga članka utvrdi da laboratorij ne
ispunjava uvjete za upis u Upisnik laboratorija i/ili su u postupku
laboratorijske analize učinjeni veći propusti predložit će Ministarstvu
poljoprivrede, šumarstva i vodnoga gospodarstva (u daljnjem tekstu:
Ministarstvo) trajno ili privremeno brisanje laboratorija iz Upisnika
laboratorija.

Članak 10.

Uzimanje uzoraka poljoprivrednog sadnog materijala za laboratorijsku analizu
provode fitosanitarni inspektori, osposobljeni djelatnici Zavoda i dobavljača.

*Nadzor*
Članak 11.

1) Nadzor nad proizvodnjom poljoprivrednog sadnog materijala provodi Zavod ili
po prenijetom ovlaštenju dobavljač u skladu sa člankom 39. stavkom 2. Zakona.
2) Zavod će ovlastiti dobavljača za provođenje nadzora pod stručnom kontrolom
ako:
– ima osobu (nadzornika) za obavljanje poslova nadzora pod stručnom kontrolom;
– je nadzornik dao pismenu izjavu da će provoditi nadzor sukladno pravilima
struke.
3) Nadzor dobavljača u skladu sa člankom 41. stavak 1. podstavak 2. Zakona
provodi Zavod nasumičnom kontrolom kako bi se provjerilo udovoljava li
poljoprivredni sadni materijal uvjetima kvalitete propisanim ovim Pravilnikom.
4) U slučaju povrede pravila o nadzoru prilikom provođenja nadzora pod stručnom
kontrolom, nadzorniku za kojeg se utvrdi da je kriv bilo namjerno ili nenamjerno
Zavod će oduzeti ovlaštenje.
5) U slučaju povrede pravila o nadzoru iz stavka 4. ovoga članka svako
certificiranje ispitivanog poljoprivrednog sadnog materijala će biti poništeno
uz zabranu stavljanja na tržište i povlačenja s tržišta poljoprivrednog sadnog
materijala, osim u slučaju da se dokaže da takav poljoprivredni sadni materijal
i dalje ispunjava sve propisane zahtjeve.
6) Naknadnu kontrolu poljoprivrednog sadnog materijala provodi Zavod.
7) Za naknadnu kontrolu iz stavka 6. ovoga članka uzima se uzorak od određenog
broja partija poljoprivrednog sadnog materijala. Uzorak uzima stručno
osposobljena osoba Zavoda ili fitosanitani inspektor. Uzeti uzorci se
provjeravaju u poljskim pokusima i laboratorijskim analizama. Poljski pokusi i
laboratorijske analize autentičnosti sorte provodit će se pri Zavodu, a analize
zdravstvenog stanja u ovlaštenom laboratoriju za analizu poljoprivrednog sadnog
materijala.
8) Opseg naknadne kontrolu iz stavka 6. ovoga članka utvrditi će se godišnjim
planom kontrole koji će donijeti Zavod uz suglasnost Ministarstva.

Članak 12.

1) Nadzorom se utvrđuje da li poljoprivredni sadni materijal udovoljava uvjetima
kvalitete propisanim u članku 8. ovoga Pravilnika.
2) Način provođenja nadzora propisan je u Dodatku 2. koji je tiskan uz ovaj
Pravilnik i njegov je sastavni dio.
3) Nakon obavljenog nadzora utvrđuje se konačna količina proizvedenog
poljoprivrednog sadnog materijal po pojedinom rednom broju, odnosno partiji
proizvodnje, iz evidencije proizvodnje.

Članak13.

1) Nakon obavljenih obaveznih pregleda iz članka 12. stavka 1. ovoga Pravilnika
i na temelju nalaza nadzora Zavod, odnosno dobavljač izdaje Uvjerenje o sadnom
materijalu. Obrazac Uvjerenja propisan je u Dodatku 5. ovoga Pravilnika.
2) Dobavljač vodi evidenciju o izdanim uvjerenjima o sadnom materijalu u
evidenciji proizvodnje.

Članak 14.

1) Dobavljač podnosi Zavodu Zahtjev za izdavanje Certifikata o sadnom materijalu
na pakiranju i obrasca Certifikata o sadnom materijalu uz otpremnicu (u daljnjem
tekstu: Zahtjev) koji je propisan na Obrascu 6. u Dodatku 5. ovoga Pravilnika.
2) Uz Zahtjev se dostavlja Uvjerenje o sadnom materijalu, primjerak Certifikata
o sadnom materijalu na pakiranju i obrazac Certifikata o sadnom materijalu uz
otpremnicu na potvrđivanje i prvo izdavanje Zavodu.
3) Za poljoprivredni sadni materijal Zavod izdaje prvi uzorak Certifikata o
sadnom materijalu iz stavka 1. ovoga članka i pisano odobrenje dobavljaču da
može temeljem izdanog prvog uzorka Certifikata o sadnom materijalu iz stavka 1.
ovoga članaka sam tiskati certifikate u skladu s odobrenjem.
4) Dobavljač vodi evidenciju o izdanim certifikatima o sadnom materijalu,
odnosno o količini poljoprivrednog sadnog materijala za koje podnosi Zahtjev za
izdavanje certifikata. Evidencija se vodi na Obrascu 5. koji se nalazi u Dodatku
5. ovoga Pravilnika.

*Pakiranje, plombiranje i označavanje poljoprivrednog
sadnog materijala*
Članak 15.

1) Poljoprivredni sadni materijal može se staviti na tržište u ujednačenim
partijama, pakiran i označen Certifikatom o sadnom materijalu na pakiranju i/ili
Certifikatom o sadnom materijalu uz otpremnicu.
2) Iznimno od odredbe stavka 1. ovoga članka na tržište se u jednoj pošiljci
može staviti poljoprivredni sadni materijal različitih partija, uz uvjet da
dobavljač koji pošiljku stavlja na tržište ima zapis o sastavu i podrijetlu
pojedinih partija u pošiljci.

Članak 16.

1) Certifikata o sadnom materijalu na pakiranju i Certifikat o sadnom materijalu
uz otpremnicu moraju biti od odgovarajućeg materijala koji prethodno nije
korišten i moraju sadržavati sljedeće podatke na hrvatskom jeziku:
– »RH kvaliteta«
– oznaka zemlja u kojoj je proizveden poljoprivredni sadni materijal;
– tijelo nadležno za certifikaciju poljoprivrednog sadnog materijala ili njegov
logotip;
– upisnički broj dobavljača;
– naziv dobavljača;
– individualni serijski, tjedni ili zbirni broj;
– datum izdavanja Certifikata;
– referentni broj partije sjemena;
– hrvatski naziv vrste ili botanički naziv vrste;
– naziv sorte ukoliko se trži sa oznakom sorte; kod podloge navodi se naziv
sorte podloge ili njena oznaka;
– količina;
– u slučaju uvoza iz trećih zemalja: zemlja proizvodnje.
2) U slučaju da poljoprivredni sadni materijal prati biljna putovnica, ako
dobavljač želi, biljna putovnica može predstavljati Certifikat o sadnom
materijalu.
3) U slučaju iz stavka 2. ovoga članka uz podatke na biljnoj putovnici moraju se
navesti sljedeći podaci:
– »RH kvaliteta«
– oznaka tijela nadležnog za certifikaciju poljoprivrednog sadnog materijala;
– ime sorte; kod podloge navesti naziv podloge ili njenu oznaku;
– u slučaju uvoza iz trećih zemalja: država proizvodnje.
4) Poljoprivredni sadni materijal sorata koje su genetski modificirane mora biti
označen u skladu s posebnim propisima kojima su regulirani genetski modificirani
organizmi.
5) U slučaju trženja poljoprivrednog sadnog materijala osobama koje nisu
profesionalno uključene u proizvodnju i prodaju poljoprivrednog sadnog
materijala odredbe stavka 1. ovoga članka o podacima mogu se pojednostaviti na
način da se naznače osnovni podaci o vrsti i sorti. Pri navođenju osnovnih
podataka mogu se upotrijebiti lako razumljivi simboli i slike.

*Stavljanje na tržište poljoprivrednog sadnog materijala*
Članak 17.

1) Poljoprivredni sadni materijal može se staviti na tržište ako udovoljava
uvjetima propisanim člankom 45. Zakona.
2) Poljoprivredni sadni materijal rodova i vrsta iz članka 3. ovoga Pravilnika
može se staviti na tržište samo ukoliko pripada sorti koja je priznata u skladu
s posebni propisom o uspostavi Sortne liste Republike Hrvatske.
3) Poljoprivredni sadni materijal rodova i vrsta iz članka 3. ovoga Pravilnika,
koji nije obuhvaćen posebnim propisom o uspostavi Sortne liste Republike
Hrvatske, može se stavljati na tržište ukoliko je sorta službeno upisana u
skladu sa propisima koji uređuju upis sorti i vođenje sortne liste ili ako je
službeno priznata barem u jednoj zemlji članici Zajednice.

Članak 18.

1) Trgovinom poljoprivrednog sadnog materijala mogu se baviti pravne ili fizičke
osobe koje su registrirane u sudskom ili obrtnom registru za djelatnost trgovine
na veliko ili trgovine na malo.
2) Trgovinom poljoprivrednog sadnog materijala na veliko može se baviti pravna
ili fizička osoba koja ima zaposlenog diplomiranog inženjera
agronomije/poljoprivrede ili magistra agronomske/poljoprivredne struke.
3) Trgovinom poljoprivrednog sadnog materijala na malo može se baviti pravna ili
fizička osoba koja u svakoj prodavaonici ima zaposlenog djelatnika sa završenim
IV. stupnjem obrazovanja poljoprivredne struke.
4) Pravne i fizičke osobe iz stavka 1. ovoga članka dužne su poljoprivredni
sadni materijal držati u uvjetima koji osiguravaju održavanje njegove kakvoće.

Članak 19.

1) Mali proizvođač je fizička osoba koja proizvodi poljoprivredni sadni
materijal:
– na zemljištu čija površina ne prelazi 100 m2 ako se radi o zaštićenom
prostoru, odnosno 500 m2 na otvorenom prostru;
– čija vrijednost godišnje proizvodnje nije veća od ˝ prosječne godišnje plaće
zaposlenih u Republici Hrvatskoj.
2) Mali proizvođači iz stavka 1. ovoga članka mogu u okviru »lokalne
cirkulacije« stavljati na tržište poljoprivredni sadni materijal, pod uvjetom da
ga prodaju neprofesionalnim krajnjim korisnicima, koji nisu profesionalno
uključeni u proizvodnju i daljnju trgovinu poljoprivrednog sadnog materijala.
3) Lokalna cirkulacija iz stavka 2. ovoga člana podrazumijeva stavljanje
poljoprivrednog sadnog materijala na lokalno tržište koje je određeno područjem
općine u kojoj se nalazi mjesto proizvodnje malog proizvođača i općine koje s
njom graniče.
4) Mali proizvođači koji poljoprivredni sadni materijal stavljaju na tržište u
okviru uvjeta iz stavka 2. ovoga članka trebaju isti označiti samo s osnovnim
podacima o proizvodu kao što su vrsta, sorta.

*Uvoz poljoprivrednog sadnog materijala*
Članak 20.

1) Poljoprivredni sadni materijal koji se uvozi mora biti u ujednačenim
partijama, pakiran i označen Certifikatom o sadnom materijalu na pakiranju
izdanim od nadležnog tijela zemlje izvoznice i/ili Certifikatom o sadnom
materijalu uz otpremnicu nadležnog tijela zemlje izvoznice.
2) Za pošiljku poljoprivrednog sadnog materijala iz uvoza smatra se da je
istovjetna poljoprivrednom sadnom materijalu proizvedenom prema Zakonu i ovome
Pravilniku ukoliko je Certifikat o sadnom materijalu iz stavka 1. ovoga članka
izdan od nadležnog tijela zemlje izvoznice i ako u pogledu kvalitete
poljoprivrednog sadnog materijala pošiljka udovoljava zahtjevima propisanim
Zakonom i ovim Pravilnikom.
3) U skladu sa člankom 47. stavak 3. Zakona, a uz prethodnu suglasnost
Ministarstva, Zavod će utvrditi popis nadležnih tijela zemlje izvoznice čijem se
certifikatu priznaje istovjetnost.
4) Fitosanitarni inspektor prilikom kontrole uvoza poljoprivrednog sadnog
materijala kontrolira da li je dobavljač propisno upisan i registriran u
Upisniku, da li je pakiranje poljoprivrednog sadnog materijala pakirano,
plombirano i označeno i da li udovoljava uvjetima iz stavka 2. ovoga članka.
5) Uvoznik vodi evidenciju o uvezenim količinama poljoprivrednog sadnog
materijala s podacima o:
– vrsti,
– sorti,
– državi proizvodnje poljoprivrednog sadnog materijala,
– nadležnom tijelu zemlje koje je izdalo certifikat o sadnom materijalu,
– državi izvoznici,
– količini poljoprivrednog sadnog materijala.
6) Evidencija iz stavka 5. ovoga članka vodi se na Obrascu 8. koji se nalazi u
Dodatku 5. ovoga Pravilnika.
7) Izvješće o uvezenim količinama poljoprivrednog sadnog materijala uvoznik
dostavlja Zavodu najkasnije u roku 30 dana od dana uvoza.
8) Po pojedinom uzorku poljoprivrednog sadnog materijala koji se uvozi temeljem
rješenja iz članka 49. stavka 2. Zakona, bilo da se radi o vrsti, sorti ili
hibridu može se uvesti do 100 biljaka pojedine sorte ili hibrida.

PRIJELAZNE I ZAVRŠNE ODREDBE

Članak 21.

Poljoprivredni sadni materijal čija je proizvodnja zasnovana do stupanja na
snagu ovoga Pravilnika, a koji je proizveden, pakiran i označen u skladu s
odredbama Zakona o sjemenu, sadnom materijalu i priznavanju sorti
poljoprivrednog bilja (»Narodne novine« broj 131/97, 163/03) smije se staviti na
tržište do isteka roka valjanosti Deklaracije o kakvoći presadnica.

Članak 22.

1) Od dana stupanja Republike Hrvatske u Europsku uniju u odnosu na odredbu
članka 17. stavka 1. ovoga Pravilnika Certifikat o sadnom materijalu na
pakiranju i Certifikat o sadnom materijalu uz otpremnicu pored hrvatskog jezika
može biti i na jednom od službenih jezika država članica Zajednice.
2) Prije stavljanja na tržište poljoprivredni sadni materijal koji je uvezen
mora biti označen certifikatima iz članka 16. stavka 1. ovoga Pravilnika, bilo
da su isti tiskani na hrvatskom jeziku ili se prijevod na hrvatski jezik s
certifikata nalazi uz službeni Certifikat o sadnom materijalu na pakiranju
odnosno uz certifikat o sadnom materijalu kao prateći dokument.

Članak 23.

Ovaj Pravilnik objavljuje se u »Narodnim novinama«, a stupa na snagu 1. siječnja
2008.

Klasa: 011-02/07-01/120
Urbroj: 525-1-07-1
Zagreb, 2. prosinca 2007.

Ministar
**Petar Čobanković**, v. r.

DODATAK 1.

ZAHTJEVI U POGLEDU KVALITETE KOJU MORA ISPUNJAVATI POLJOPRIVREDNISADNI MATERIJAL

1) Poljoprivredni sadni materijal mora ispunjavati zahtjeve u pogledu
zdravstvenog stanja u skladu s propisima kojima je regulirano biljno zdravstvo.
2) Uvažavajući zahtjeve točke 1. poljoprivredni sadni materijal mora:
– najmanje na temelju vizualnog pregleda, biti bez štetnih organizama koji
utječu na njegovu kvalitetu i bez simptoma prisutnosti štetnih organizama koji
smanjuju njegovu upotrebljivost;
– biti u potpunosti bez nedostataka koji mogu utjecati na njegovu kvalitetu kao
poljoprivrednog sadnog materijala;
– imati zadovoljavajući vigor i dimenzije da ga se može koristiti kao
poljoprivredni sadni materijal;
– biti autentičan i čist u odnosu na rod ili vrstu ili skupinu biljaka kojoj
pripada, a u slučaju da se stavlja na tržište s naznakom sorte mora biti sortno
autentičan i čist.
3) Sav poljoprivredni sadni materijal na kojemu se temeljem vizuelnog pregleda
utvrdi prisutnost štetnih organizama mora se odmah tretirati odgovarajućim
metodama ili mehanički odstraniti i uništiti ako suzbijanje zbog prirode štetnih
organizama nije učinkovito.
4) U slučaju lučica i češnjeva moraju biti zadovoljeni sljedeći zahtjevi:
– poljoprivredni sadni materijal mora potjecati izravno od materijala koji je u
fazi uzgoja bio pregledan i za koji je utvrđeno da je bez štetnih organizama iz
točke 1. ovoga Dodatka ovoga Pravilnika te njihovih znakova ili simptoma.

DODATAK 2.

NADZOR POLJOPRIVREDNOG SADNOG MATERIJALA

Nadzor nad proizvodnjom poljoprivrednog sadnog materijala provodi se na
objektima gdje se i proizvodi, a njime se utvrđuje sljedeće:
1) autentičnost vrste, čistoća sorte ako prijavljuje u proizvodnji sortu, te
podloge;
2) kondiciju i opći izgled vegetativne razvijenosti poljoprivrednog sadnog
materijala koja jamči njegovu upotrebljivost;
3) agrotehničke mjere i mjere za njegu i uzgoj sadnog materijala;
4) količine proizvedenog poljoprivrednog sadnog materijala po vrstama, sortama i
partijama.

DODATAK 3.

POPIS RODOVA I VRSTA POVRĆA NA KOJE SE ODNOSE ODREDBE OVOGA PRAVILNIKA

|  |  |
| --- | --- |
| **rodovi i vrste** | **hrvatski naziv** |
| *Allium cepa*   L.  – skupina *Cepa**–*  skupina *Aggregatum* | luk  luk kozjak (ljutika) |
| *Allium fistulosum*   L. | luk zimski |
| *Allium porrum*   L. | poriluk |
| *Allium sativum*   L. | češnjak |
| *Allium schoenoprasum*   L. | luk vlasac |
| *Anthriscus cerefolium*   (L.) Hoffm. | krasuljica |
| *Apium graveolens*   L. | celer rebraš,  celer korjenaš |
| *Asparagus officinalis*   L. | šparoga |
| *Beta vulgaris*   L. | cikla uključujući  Cheltenham repa  blitva |
| *Brassica oleracea*   L. | kelj lisnati  cvjetača  brokula  kelj pupčar  kelj  kupus bijeli  kupus crveni  korabica |
| *Brassica rapa*   L. | kineski kupus  postrna repa |
| *Capsicum annuum*   L. | chilli ili paprika |
| *Cichorium endivia*   L. | endivija kudrava  endivija širokolisna |
| *Cichorium intybus*   L. | radič za pospješivanje,  lisnati i glavati radič  industrijska cikorija |
| *Citrullus lanatus*  (Thunb.) Matsum. Et Nakai | lubenica |
| *Cucumis melo*   L. | dinja |
| *Cucumis sativus*   L. | krastavac,  krastavac za konzerviranje |
| *Cucurbita maxima*   Duchesne | bundeva |
| *Cucurbita pepo*   L. | tikvice i   buće |
| *Cynara cardunculus*   L. | karda |
| *Cynara scolymus*   L. | artičoka |
| *Daucus carota*   L. | mrkva  stočna mrkva |
| *Foeniculum vulgare*   Mill. | komorač |
| *Lactuca sativa*   L. | salata |
| *Lycopersicon esculentum*   Mill. | rajčica |
| *Petroselinum crispum*  (Mill.) Nyman ex A. W. Hill | peršin, peršin lisnati |
| *Phaseolus coccineus*   L. | grah mnogocvjetni |
| *Phaseolus vulgaris*   L. | grah mahunar niski  grah mahunar visoki |
| *Pisum sativum*   L. (partim) | grašak naboranog sjemena  grašak okruglog sjemena  grašak šećerac |

DODATAK 4.

UVJETI PROIZVODNJE POLJOPRIVREDNOG SADNOG MATERIJALA POVRĆA TEHNIKOM »IN VITRO«

1. Proizvodnjom poljoprivrednog sadnog materijala tehnikom *»in vitro«* mogu se
baviti centri za multiplikaciju registrirani u Ministarstvu.
2. Multiplikacijski centri moraju ispunjavati sljedeće uvjete.
– moraju se prijaviti Ministarstvu za pridobivanje statusa;
– moraju imenovati tehnologa odgovornog za navedenu proizvodnju;
– moraju imati odgovarajuću opremu i infrastrukturu koja se koristi isključivo
za aktivnosti centra.
3. Dobavljač koji se bavi proizvodnjom poljoprivrednog sadnog materijala
tehnikom »*in vitro*« mora svoju proizvodnju prijaviti Zavodu.
4. Biljke za multiplikaciju moraju biti posađene u posude, a dobavljač mora u
evidenciju proizvodnje, koju ovjerava Zavod bilježiti sljedeće podatke:
1. transplantacijske operacije;
2. datum izvođenja;
5. Potrebno je registrirati sve promjene biljaka koje se koriste za
multiplikaciju izazvane zdravstvenim statusom i/ili morfološko fiziološkim
anomalijama.
6. Certifikat o sadnom materijalu izdaje se kada poljoprivredni sadni materijal
izlazi iz laboratorija i može se prodati direktno rasadničaru ili se premješta u
prostor za aklimatizaciju i prodaje nakon vegetacijskog ciklusa.

DODATAK 5.

***Obrazac broj 1***

\_\_\_\_\_\_\_\_\_\_\_\_\_\_\_\_\_\_\_\_\_\_
 (naziv i sjedište dobavljača)

Jedinstveni registracijski broj dobavljača: \_\_\_\_\_\_
Datum upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**EVIDENCIJA O PROIZVODNJI SADNOG MATERIJALA**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni  broj | Proizvodna površina  (K.O. i k.č.br.) | Vrsta | Sorta | Podloga | Partija | Broj  uvjerenja | Količina proizve-denog materijala |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Datum:\_\_\_\_\_\_\_\_\_\_\_\_\_\_\_\_\_\_\_\_\_

M. P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

***Obrazac broj 2***

\_\_\_\_\_\_\_\_\_\_\_\_\_\_\_\_\_\_\_\_\_\_
 (naziv i sjedište dobavljača)

Jedinstveni registracijski broj dobavljača: \_\_\_\_\_\_
Datum upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**EVIDENCIJA O DISTRIBUCIJI I PRODAJI
SADNOG MATERIJALA**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni broj | Vrsta | Sorta | Podloga | Porijeklo  sadnog materijala | Broj  uvjerenja | Količina  kupljenog  sadnog materijala | Količina  prodanog  sadnog  materijala |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Datum:\_\_\_\_\_\_\_\_\_\_\_\_\_\_\_\_\_\_\_\_\_

M. P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

***Obrazac broj 3***

\_\_\_\_\_\_\_\_\_\_\_\_\_\_\_\_\_\_\_\_\_\_
     (naziv i sjedište dobavljača)

Jedinstveni registracijski broj dobavljača: \_\_\_\_\_
Datum upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**EVIDENCIJA O PROIZVODNJI SADNOG
MATERIJALA ZA IZVOZ**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni  broj | Proizvodna površina  (K.O. i k.č.br.) | Vrsta | Sorta | Podloga | Partija | Broj  uvjerenja | Količina proizvedenog materijala |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Datum:\_\_\_\_\_\_\_\_\_\_\_\_\_\_\_\_\_\_\_\_\_

M. P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis)

***Obrazac broj 4***

**UVJERENJE
br.\_\_\_\_\_\_\_\_\_\_\_\_ O SADNOM MATERIJALU**

\_\_\_\_\_\_\_\_\_\_\_\_\_\_\_\_\_\_\_\_\_\_
    (naziv i sjedište dobavljača)

Jedinstveni registracijski broj dobavljača: \_\_\_\_\_
Datum upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Naziv sadnog materijala: \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Redni   broj | Vrsta | Sorta | Podloga | Partija | Količina |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |

Datum:\_\_\_\_\_\_\_\_\_\_\_\_\_\_\_\_\_\_\_\_\_

M. P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

***Obrazac broj 5***

\_\_\_\_\_\_\_\_\_\_\_\_\_\_\_\_\_\_\_\_\_\_
     (naziv i sjedište dobavljača)

Jedinstveni registracijski broj dobavljača: \_\_\_\_\_
Datum upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**EVIDENCIJA
o izdanim uvjerenjima o poljoprivrednom sadnom materijalu \_\_\_\_\_ godine**

|  |  |  |  |  |
| --- | --- | --- | --- | --- |
| Redni  broj | Naziv i sjedište  dobavljača | Jedinstveni registracijski  broj dobavljača | Izdano uvjerenje | |
| broj | datum |
| 1 | 2 | 3 | 4 | 5 |
|  |  |  |  |  |
|  |  |  |  |  |

***Obrazac broj 6***

\_\_\_\_\_\_\_\_\_\_\_\_\_\_\_\_\_\_\_\_\_\_
 (naziv i sjedište dobavljača)

Jedinstveni registracijski broj dobavljača:
Datum upisa:

**ZAHTJEV br.
za izdavanje Certifikata o sadnom materijalu
za \_\_\_\_\_\_\_\_\_\_\_\_\_\_\_\_\_\_\_**
(naziv sadnog materijala)

Broj uvjerenja o sadnom materijalu i datum izdavanja\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Red broj | Vrsta | Sorta | Podloga | Partija | Broj certifikata na pakiranju | |
| Pojedi-načnih | zbirnih br. kom. u  pakiranju |
|  |  |  |  |  |  |  |
|  |  |  |  |  |  |  |

Uz zahtjev dostaviti uzorak Certifikata o sadnom
materijalu na pakiranju
 i ...........

Datum podnošenja zahtjeva :\_\_\_\_\_\_\_\_\_\_\_\_

M. P.

Podnositelj zahtjeva

\_\_\_\_\_\_\_\_\_\_\_\_\_\_\_\_\_\_\_\_\_\_\_

***Obrazac broj 7***

\_\_\_\_\_\_\_\_\_\_\_\_\_\_\_\_\_\_\_\_\_\_
    (naziv i sjedište dobavljača)

Jedinstveni registracijski broj dobavljača:
Datum upisa:

**EVIDENCIJA
o izdanim certifikatima o sadnom materijalu
za \_\_\_\_\_\_\_\_\_\_\_\_\_ godinu**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni  broj | Zahtjev   broj | Broj certifikata  na pakiranju | | Vrsta | Sorta | Certifikat uz  otpremnicu | Ukupna količina  (kom.) |
| pojedinačni | zbirni |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |

Datum:\_\_\_\_\_\_\_\_\_\_\_\_\_\_\_\_\_\_\_\_\_

M. P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

***Obrazac broj 7a***

\_\_\_\_\_\_\_\_\_\_\_\_\_\_\_\_\_\_\_\_\_
    (naziv i sjedište dobavljača)

Jedinstveni registracijski broj dobavljača: \_\_\_\_
Datum upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**EVIDENCIJA
o izdanim certifikatima o sadnom materijalu
za \_\_\_\_\_\_\_\_\_\_ godinu**

|  |  |  |  |  |  |  |  |
| --- | --- | --- | --- | --- | --- | --- | --- |
| Redni  broj | Dobavljač/  Zahtjev   broj | Broj certifikata  na pakiranju | | Vrsta | Sorta | Certifikat uz  otpremnicu | Ukupna količina  (kom.) |
| pojedinačni | zbirni |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |

Datum:\_\_\_\_\_\_\_\_\_\_\_\_\_\_\_\_\_\_\_\_\_

M. P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

***Obrazac broj 8***

\_\_\_\_\_\_\_\_\_\_\_\_\_\_\_\_\_\_\_\_\_
    (naziv i sjedište dobavljača)

Jedinstveni registracijski broj dobavljača:
Datum upisa:

**EVIDENCIJA
O UVEZENIM KOLIČINAMA POLJOPRIVREDNOG SADNOG MATERIJALA**

|  |  |  |  |  |  |  |  |
| --- | --- | --- | --- | --- | --- | --- | --- |
| Red.  broj | Vrsta | Sorta | Podloga | Zemlja proizvodnje | Zemlja izvoza | Nadležno tijelo koje je izdalo certifikat o sadnom materijalu i broj dokumenta | Količina |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Datum:\_\_\_\_\_\_\_\_\_\_\_\_\_\_\_\_\_\_\_\_\_

M. P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

***Obrazac broj 9***

\_\_\_\_\_\_\_\_\_\_\_\_\_\_\_\_\_\_\_\_\_
    (naziv i sjedište dobavljača)

Jedinstveni registracijski broj dobavljača: \_\_\_\_\_
Datum upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLAN GODIŠNJE PROIZVODNJI SADNOG MATERIJALA**

|  |  |  |  |  |  |  |
| --- | --- | --- | --- | --- | --- | --- |
| Redni broj | Proizvodna površina  (K.O. i k.č.br.) | Vrsta | Sorta | Podloga | Partija | Količine planirane proizvedenog materijala |
| 1 | 2 | 3 | 4 | 5 | 6 | 8 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Datum:\_\_\_\_\_\_\_\_\_\_\_\_\_\_\_\_\_\_\_\_\_

M. P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

Pravilnik, NN 126/2007-3601
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)